بیرلشگن ملتلر تشکیلاتی قندوز ولایتیده گی حادثه نی تیگشیریب چیقه دی
مذکور تشکیلات افغانستان نینگ شمالی ولایتلریدن قندوزده امریکا قوشمه ایالتلری نینگ هوائی هجوملریده 32 کیشی ملکی اهالی اولگن حادثه بیلن علاقه لی تحقیق باشلتگن.
بیرلشگن ملتلر تشکیلاتی عمومی منشی سی نینگ سوزلاوچیسی استفن دوجاریک، امریکا قوشمه ایالتلری نینگ طالبانگه قره ته پنج شنبه کون آلیب بارگن هوائی هجوم لریده 32 کیشی اولیب، 19 نفر ملکی اهالی یره لنگن لیگینی اورغوله دی.
مذکور سوزلاوچی اولگنلرنینگ کوپراغی نینگ باله و خاتین قیزدن عبارت ایکن لیگینی معلوم قیلیب، امریکا قوشمه ایالتلری هوائی هجوم اویوشتیرگن لیگینی قبول قیلگن لیگینی قید ایتیب، ملکی اهالی اولگن لیگی اوچون اچینگن لیگی توغریسیده بیانات بیرگن لیگینی ایسلتیب اوتدی.
دوجاریک، یوناما UNAMA نینگ حادثه نی عام تام اوله راق تحقیق قیلیش، مسؤل لرنینگ حساب بیریشی و ضرر کورگنلرگه تاوان تووله ییشی نینگ اهمیتینی اورغوله گن لیگینی ایتدی.
امریکا قوشمه ایالتلری نینگ هوائی کوچلری تامانیدن 3 نچی اکتوبر کونی قندوز ولایتیده حدودسیز داکترلرنینگ شفاخانه سیگه اویوشتیرگن هوائی هجوم نتیجه سیده 22 نفر اولگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
